Kemi-Tornion käräjäoikeus vapautti länsilappilaisen nuoren miehen raiskaajan leimasta.

Nuoren naisen mukaan hänen miespuolinen ystävänsä makasi hänet kielloista ja vastustelusta huolimatta.

Paljon myöhemmin nainen kertoi naispuoliselle ystävälleen, kuka hänet oli raiskannut. </li

Huhu raiskauksesta lähti kylällä kiertämään. Lopulta huhu kantautui 23-vuotiaan miehen korviin

Nuori nainen ahdistui ja muuttui sulkeutuneeksi talven tullen. Käräjäoikeus katsoo, että oireilun syynä voi olla myös opiskelun aloittaminen vieraana paikkakunnalla. Kuvituskuva. ALAIN DE MAXIMY/ MOSTPHOTOS

Kemi-Tornion käräjillä ratkaisunsa saanut tapaus sattui naisen kotitalossa länsilappilaisella pikkupaikkakunnalla toissa kesänä.

Nuoren naisen mukaan hänen ystävänsä oli ollut Rovaniemeltä, jossa oli juhlinut. Aamuyöllä kotimatkallaan mies kutsui itse itsensä kylään.

Nainen myöntyi pyyntöön. 23-vuotias sai paikan vierashuoneessa, mutta alkoikin lähennellä ystäväänsä tämän tyrmistykseksi.

Naisen mukaan mies oli todennut naiselle, että he voisivat kostaa naisen poikaystävälle pettämiset.

Mies tarrasi naiseen kiinni.

Kertomansa mukaan nainen sanoi kerta toisensa jälkeen " ei " ja yritti turhaan estellä. Mies kuitenkin toteutti aikeensa. Naisen mukaan hän muistaa miehen olleen hänen päällään. Mies oli yhtynyt häneen.

Kaduttaako?

Nuoren naisen äiti nukkui naapurihuoneessa. Nainen totesi käräjäoikeudelle, ettei ollut uskaltanut herättää äitiään.

Yhdynnän jälkeen mies oli soittanut itselleen kyydin ja lähtenyt talosta.

Seuraavana päivänä osapuolet kuitenkin tapasivat toisensa. Naisen kertoman mukaan tuolloin mies oli kysynyt häneltä " kaduttaako? " .

Naisen mukaan hän vastasi, että " ei kaduta " .

Oikeudelle nainen totesi, että oli pelännyt miestä. Hän ei ollut uskaltanut vastata toisin.

Nainen ja 23-vuotias mies pitivät yhteyttä tämän jälkeenkin, tosin lähinnä vain Messengerissä.

Huhu sai siivet

Tapahtunut kaiversi naista, joka piti miehen tekoa raiskauksena.

Nainen oli aloittanut opiskelun, mutta ei kyennyt täysipainoisesti keskittymään opiskeluihin. Hän ei myöskään sietänyt yhdenkään miehen kosketusta.

Lopulta helmikuussa 2016 nainen purki sydäntään hyvälle ystävälleen. Hän kertoi, mitä yhteinen tuttu oli tehnyt.

Asia ei jäänyt vain ystävättären tietoon. Huhu väitetystä raiskauksesta kiiri nopeasti myös 23-vuotiaan muiden tuttavien tietoon. Oikeudessa kolme 23-vuotiaan miespuolista ystävää todisti kuulleensa väitteen.

Lopulta huhu tavoitti väitetyn raiskaajan itsensä.

Mies järkyttyi. Hän ei voinut elää raiskaajan leima otsassaan pienellä paikkakunnalla.

23-vuotias teki itse poliisille tutkintapyynnön väitetystä raiskauksesta.

Yhteisymmärryksessä

Mies joutui kuitenkin itse rikoksesta epäillyksi.

Ulkopuolisia todistajia ei väitetyllä rikoksella ollut. Naisen äiti oli nukkunut sikeästi. Myöskään lääketieteellistä näyttöä ei ole.

Naisen johdonmukainen kertomus riitti kuitenkin syytteeseen.

Kevättalvella mies sai syytteen raiskauksesta Kemi-Tornion käräjäoikeudessa.

Syytetty kiisti rikoksen.

He olivat kyllä olleet sukupuoliyhteydessä. Oleellista oli, että yhdyntä tapahtui yhteisymmärryksessä.

Miehen mukaan he olivat ensin suudelleet. Kumpikin oli riisuuntunut itse ja tilanne oli johtanut sukupuoliyhteyteen.

Muuttui sulkeutuneeksi

Syytettä tuki naisen äidin kertomus siitä, että hänen tyttärensä käytös oli muuttunut loppukesän ja seuraavan talven aikana. Tyttärestä oli tullut ahdistunut ja sulkeutunut.

Tytär oli samaan aikaan muuttanut kaupunkiin, mutta ei ollut sopeutunut opiskelija-asumiseen.

Syytettä tutki myös naisen ystävättären todistus. Todistajan mukaan mies oli tullut naisen kotiin vahvassa humalassa, hän oli kosketellut naista, joka lopulta oli antanut periksi.

Todistajan mukaan hänen ystävänsä oli tapahtuneesta kertoessaan ollut hädissään ja itkenyt.

Syyte nurin

Käräjäoikeus hylkäsi syytteen, koska vastaajan syyttömyydestä jää vahva epäilys.

Oikeuden mukaan syytettä vastaan puhuu moni seikka, joista ehkä tärkein on se, että naisen oma äiti nukkui tapahtumahetkellä seinän takana. Nainen olisi yksinkertaisesti huutamalla voinut pyytää äidiltään apua.

Oikeus piti niin ikään epätavanomaisena sitä, että nainen jatkoi viestittelyä miehen kanssa entiseen tapaan. Syytä pelkoon ei olisi pitänyt olla, sillä samaan tuttavapiirin kuuluvien todistajien mukaan syytetty ei ole osoittautunut väkivaltaiseksi edes humalassa.

Myöskään asianomistajan (naisen) ahdistuneisuus tai masentuneisuus ei tue syytettä. Käräjäoikeus katsoo, että oireilu on vaihtoehtoisesti selitettävissä sillä, että nainen aloitti opiskelun vieraalla paikkakunnalla.

Käräjäoikeuden toissa viikolla antama tuomio on saamassa lainvoiman.